20. FEBRUAR 2014
Michelle Carter: CONRAD, HVAD ER DER SKET MED DIG?
Michelle: Åh gud, er du okay?
Michelle: Er du blevet banket?
Conrad Roy: FUCK DIG.
Har De interageret med Conrad Roy junior?
- Ja. - Forklar venligst.
- Protest. - Underkendt.
Jeg rykkede ud ved en anmeldelse af overfald.
- Hvad gjorde De ved ankomst? - Prøvede at finde ofret.
Mødte De på noget tidspunkt Conrad Roy III personligt?
Ja.
Bemærkede De noget ved ham?
Ja, hans ansigt var hævet og rødt, og han havde sår i ansigtet.
- Fik De en skriftlig forklaring? - Ja.
Sagde til far, jeg ville rydde maden væk efter reklamerne -
- men han sagde: "Gør det nu."
Han slog mig og væltede mig omkuld. Jeg kunne ikke rejse mig.
Hans kæreste sagde, jeg var en skiderik.
Jeg befandt mig i en hjem på Perkins Lane.
Hvad gjorde De ved ankomst?
Jeg forhørte en ældre mand og en kvinde.
- Husker De mandens navn? - Conrad Roy.
- Spurgte De ham, hvad der var sket? - Ja.
... "flygtede fra hjemmet".
...har hjernerystelse.
Før sagen blev lukket, blev en mand anholdt.
- Og hvem var han? - Faderen.
- Ham, De talte med? - Ja.
- Hvad blev han anholdt for? - Vold i hjemmet.
...hans far blev anholdt...
Umiddelbart er det pinligt, men det er faktisk ligegyldigt.
Jeg ved, hvad der skete den aften, og jeg var bare forælder.
Det løb løbsk, og vi sloges med hinanden.
Og... og jeg ville gøre nøjagtig det samme igen.
Nogle gange er det, som min far altid har sagt:
"Hvis du nogensinde slår ud efter mig -
- så får du røven på komedie."
"Du vil fortryde det."
Jeg følte, jeg måtte gøre det samme.
KAN MAN DRÆBE OVER SMS?
DAG FEM AF RETSSAGEN
Stemningen er svær at beskrive. Nerverne står på højkant.
Nu er det forsvarets tur. De har indkaldt flere vidner -
- og den skelsættende retssag fortsætter.
Sagen involverer to familier, der sådan set vil det samme.
De vil begge fortælle en historie, der fritager dem for skyld.
Familien Roy håber, at deres søns selvmord er Michelles skyld.
At hun ventede på at få ham til at begå selvmord -
- for at vinde sympati.
Familien Carter håber, at Michelles handlinger ikke er hendes skyld.
Dét var Peter Breggins argument.
- Godmorgen, dr. - Godmorgen, Høje Ret.
Løft højre hånd.
Sværger De på tro og love at sige sandheden her i dag?
- Ja. - Tak.
Godt. Sæt Dem venligst til rette.
Jeg blev pludselig ringet op af advokaten mr. Cataldo.
Han sagde: "Vi har en sag, og vi er lidt i vildrede."
"Vi kan ikke lure den."
"Giv os en hånd."
Oprindeligt skulle jeg vurdere -
- om Conrad Roys medicin havde gjort ham selvmordstruet.
Han tog psykofarmaka, antidepressiva -
- og hvis man gransker forskningen om effekten af psykofarmaka -
- ser man, at de kan forårsage selvmord.
Jeg konkluderede, at det var en medvirkende faktor -
- men ikke en afgørende faktor.
Der var mange andre ting, der tyngede Conrad.
Lynn Roy: Jeg er vred på mig selv. Havde jeg bedt ham om -
- at holde sig fra sin far, havde alt måske været anderledes.
Lynn: Jeg er så angst, for jeg mener -
- hans far og hans familie har blod på hænderne.
Conrad reagerede på en meget barsk, voldsom og voldelig skilsmisse.
Det ved vi. Faderen stævnede moderen for vold.
Vi skændtes, og hun slog mig.
Han tumlede med alle disse ting.
Så erfarede jeg, at Michelle også tog psykofarmaka.
De var ikke ulykkelige elskende. De var medicinerede elskende.
Hvornår begyndte Michelle Carter at tage SSRI-præparater?
Hun begyndte at tage fluoxetin den 17. februar 2011 -
Dosen var ti milligram.
Og hun var ganske ung. Hun var 14 og på vej mod de 15.
Okay. Tak.
Fluoxetin øger risikoen for selvmord for folk på den alder.
Hun burde aldrig have fået fluoxetin, for hun led af bulimi -
- og det ville øge præparatets indflydelse på hende.
Ikke længe efter hendes første dosis fluoxetin -
- trådte hun op på en taburet og tog et reb om halsen i sit skab.
Michelle: Jeg har prøvet at hænge mig selv.
Jeg fandt stolen og rebet og læste om den dumme knude.
Jeg stillede mig op på stolen og stod der i 25 minutter.
Jeg græd og tog rebet om halsen, men jeg turde ikke.
Jeg var vred og frustreret over ikke at have nosser til det.
Samtidig blev Conrad Roy -
- som hun da troede, var en sød kæreste -
- der ikke havde alvorlige problemer, indlagt på et psykiatrihospital -
- efter et alvorligt selvmordsforsøg.
10. OKTOBER 2012 Michelle: Hejsa.
Conrad: Hvad så?
Michelle: Ikke noget. Jeg hører musik. Dig?
Conrad: Bekymrer det dig, hvad der foregår?
Michelle: Hvad foregår der?
Conrad: Øh, jeg var indlagt sidste uge.
Michelle: Hvorfor?
Conrad: Fordi jeg er svag og følsom.
Hvorfor kan du overhovedet lide mig?
Michelle: Var det terapi? Og fordi du fik mig til at føle mig speciel.
Conrad: Ja, for jeg prøvede at begå selvmord.
Så Michelle, der er teenager -
- og tager fluoxetin på daværende tidspunkt -
- må håndtere denne enorme afsløring.
Han siger, han ikke er den, hun troede.
Conrad: Jeg er ikke den, du troede, jeg var.
Derudover har han fortalt hende -
- at nogle stemmer beder ham begå selvmord den aften.
Conrad: Drukne mig selv, tage sovepiller.
Conrad: Så ved du det, hvis jeg ikke svarer.
Michelle bliver desperat.
Michelle: Conrad?
Conrad svarer ikke.
Michelle: Svar mig nu.
Hun tror, han har begået selvmord.
Michelle: Conrad, vær nu sød at svare mig.
27. OKTOBER 2012
Conrad forsøgte at begå selvmord mindst fire gange.
Én gang var det nær lykkedes.
Han tog en overdosis paracetamol.
Og redderne ringede til mig.
De spurgte... De sagde: "Han har kastet meget op."
"Vil du have ham tilset af en læge?" Og jeg sagde: "Selvfølgelig."
Conrad: Havde de ikke været så hurtige, havde jeg været væk.
Conrad: Jeg kom hurtigt til, så de kunne få pillerne ud.
Han havde næsten brug for en ny lever dengang.
Han sagde, han aldrig ville gøre det igen:
"Jeg lover, at jeg aldrig gør det igen."
Jeg sagde: "Hvis du døde, ville din mor også have lyst til at dø."
"Det ved du godt, ikke?"
Conrad: En overdosis dur ikke.
Conrad: Hvis det var, ville jeg vælge sovepiller.
Der er 2% chance for at dø af paracetamol.
Michelle: Skat, hold da kæft. Jeg anede ikke det her.
Hvordan er det relevant for Deres kliniske analyse?
Det har betydning for effekten af Conrad -
- på det, der ender med at være hendes overbevisning -
- som hun har fra ham, om at han vil begå selvmord -
- og at det eneste vigtige for ham er at gøre det hurtigt -
- og ikke forkludre det.
Hun følger ham et meget dystert sted hen.
Conrad: Jeg har allerede set djævlen.
Michelle: Også jeg. Hvordan skete det for dig?
Conrad: Han var på hospitalet en dag og stirrede på mig.
Conrad: Han bad mig dræbe alle.
Han vil have mig i aften
Michelle: Mener du det alvorligt?
Conrad: Gravalvorligt.
Michelle: Jeg har også set ham.
Michelle: Jeg ser ham faktisk tit.
Conrad: Måske er vi skabt til hinanden.
Conrad: Djævlen har ført os sammen.
Michelle: Er det så vores skæbne at ende i helvede?
Conrad: Ja.
Michelle: I så fald er jeg glad for, at du er med mig.
Den nok mest almene bivirkning ved antidepressiva er mareridt.
Så det her rammer plet.
Hun er tydeligvis gået fra forstanden, og det er han også.
29. JUNI 2014 To uger før Conrads død
Conrad: Må jeg fortælle dig noget?
Michelle: Selvfølgelig. Du behøver ikke spørge.
Conrad: Ingen kan få mig til at ville leve.
Det er hårdt at høre, men det skal du vide.
Conrad: Vi burde være som Romeo og Julie i slutningen.
Michelle: Ha, ha. Jeg vil gerne være din Julie.
Conrad: Men ved du, hvad det slutter med?
Michelle: GLEM DET! VI SKAL IKKE DØ!
Man kan ikke læse én sms.
Man må se på deres forhold som en helhed.
Vi har Conrad Roy, der har været selvmordstruet meget længe.
Han er nu opsat på at begå selvmord.
Hun ville i halvandet år ikke have, at han døde.
Hun ville ikke have, at han begik selvmord.
Conrad: Det hjælper ikke. Tro mig.
Hvorfor ændrede hun menig?
Det slog mig, at hun var offer for psykisk vold.
Han chikanerer hende konstant og siger intet til sin familie.
Og hen imod slutningen siger Conrad:
"Det eneste, der kan få mig til at hade dig, er -
- hvis du fortæller nogen, at jeg er selvmordstruet."
Og hun adlyder.
Michelle fik det hele. Vi har en enorm pyramide af hans lidelse -
- og i bunden sidder Michelle Carter og ingen andre.
Conrad sagde til Michelle -
- at hans mor vidste, han var selvmordstruet.
Conrad: Min mor har lige set min computer.
Michelle: Hvad er der på den? Så hun det?
Han sendte faktisk Michelle et screenshot -
- af måder at begå selvmord på.
Conrad: Hun så det, læste det og ignorerede det.
Michelle spørger, om hun ikke sagde noget.
Og Conrad svarer, at hun bare så det og gik igen.
Conrad: Hun læste det helt sikkert.
Hun ved, hvad der foregår. Måske vil hun forstå.
Michelle: Ja, måske.
Conrad manipulerer og lyver for Michelle om, at hans mor ved det.
Conrad: Det håber jeg. Jeg håber, jeg kan gøre det her.
Hele historien blev dybere.
Og temaet var det stikmodsatte -
- af anklagemyndighedens heksejagt.
De var faktisk begge ofre for psykofarmakaene.
Hvad er ufrivillig beruselse?
Det er per definition en beruselse, hvilket betyder -
- at hjernens neurokemi er blevet påvirket.
Og denne beruselse kommer til udtryk -
- i tanker, adfærd og aktiviteter.
Generelt inkluderer det ting såsom impulsivitet -
- og dårlig dømmekraft.
Specifikt med hensyn til Michelle Carter -
- har De så en mening om, hvorvidt hun var ufrivilligt beruset?
- Ja. - Og hvilken mening er det?
At hun var ufrivilligt beruset.
Hun havde taget fluoxetin -
- og hun gik over til citalopram.
Kan De sige noget om, hvornår hun blev ufrivilligt beruset?
Ja, den 2. juli begynder hun -
- at hjælpe ham med at komme op i himmerig.
Michelle: Jesus tager sig af dig i himlen. Jeg vil bare have -
- at du endelig bliver glad. Himlen har brug for en helt.
På daværende tidspunkt er hun ufrivilligt beruset -
- og har ikke kriminelle hensigter om at gøre skade på ham.
Hun mener ikke, at hun gør noget kriminelt, der er skadeligt.
Hun tror, at det er godt at hjælpe ham med at dø.
At hun kan formilde omstændighederne.
Michelle: Tag alle pillerne og en pose om hovedet. Så dør du.
Og så kan hun hjælpe hans familie.
Michelle: Selvfølgelig vil jeg hjælpe din familie igennem det her.
Og som enhver med hypomani bliver hun vred, når hun afbrydes.
Michelle: Hvornår gør du det?
Michelle: Hold op med at ignorere spørgsmålet.????
Her er svaret. Endelig kan hun hjælpe nogen.
12. JULI 2014 KLOKKEN 09.03
Michelle: Er du vågen?
Conrad: Ja.
Michelle: Gør du det i dag?
Conrad: Jaaa.
Michelle: Altså i løbet af dagen?
Conrad: Burde jeg det?
Michelle: Det er mindre mistænkeligt.
Og så behøver du ikke vente hele dagen.
Conrad: Så gør jeg det, men hvor?
Michelle: Kør hen på en parkeringsplads i din bil.
Conrad: Jeg ved ikke, hvorfor jeg er sådan her.
Michelle: Nogle gange sker der ting, vi aldrig får svar på.
Conrad: Altså hvorfor jeg tøver for tiden.
Michelle: Fordi du tænker for meget over det. Få det overstået.
Conrad: Du har ret.
Michelle: Hvis du virkelig mener det, så gør det i dag.
Conrad: Tak.
Michelle: For hvad?
Conrad: Fordi du stadig er her.
Michelle: Jeg forlader dig aldrig.
Du er mit livs kærlighed. Min kæreste, mit hjerte.
Conrad: Nååårh.
Michelle: Jeg elsker dig.
Conrad: Jeg elsker også dig.
KLOKKEN 17
Michelle: Gør du det nu?
Conrad: Jeg er derhjemme.
Michel: Okay.
Conrad: Aaah.
Michelle: Hvad nu?
Conrad: Pas. Jeg har pres.
Michelle: Det skal nok gå.
Bare gør det, skat. Tænk ikke for meget.
Michelle: Gør du det nu?
Conrad: Jeg er ikke taget af sted endnu.
Conrad: Jeg kører nu.
Michelle: Okay. Du kan godt.
Conrad: Okay. Jeg er der næsten.
Conrad ringer til Michelle 18.28. Samtalen varer 43 minutter.
Hun ringer til ham klokken 19.12. Samtalen varer 47 minutter.
Det er den sidste telefonsamtale i Conrads liv.
Michelle: Sam, hans død er min skyld.
Jeg kunne have standset ham.
Jeg talte i telefon med ham, og han steg ud -
- fordi det virkede, og han blev bange.
Og jeg bad ham fandeme om at sætte sig ind igen, Sam.
Forsvaret siger, Carter var beruset
Ufrivillig beruselse er en diagnose, jeg aldrig stiller.
Og de fleste af mine kolleger gør heller ikke.
Men den bruges i retspsykologi.
Altså uden nogen faglig konsensus om, at det findes.
For nogle børn og unge kan antidepressiva fjerne hæmninger.
Jeg vil ikke kalde det drastisk -
- men hvis man bliver manisk, mens man tager antidepressiva -
- så er det ret drastisk, og det sker i et fåtal af tilfælde.
- De kan bare begynde, ms. Rayburn. - Tak, Høje Ret. Godmorgen, hr.
Er vi enige om, at fra 2. til 12. juli 2014 -
- var tiltalte på lejrskole?
Ja.
- Og interagerede hun med venner? - Ja.
- Gik hun terapi? - Ja.
Og De har læst terapeutens beskrivelse:
- "God øjenkontakt, velsoigneret." - Ja.
"Korttidshukommelse intakt. Dømmekraft i orden."
- "Ingen unormal adfærd." - Ja.
"Passende affekt."
- "Langtidshukommelse intakt." - Ja.
- "Fin indsigt." - Ja.
Men De siger, hun ikke kunne skelne mellem rigtigt og forkert?
Faktisk var hun overbevist om, at hun gjorde det helt rigtige.
Men fra 10. juli til 11. juli 2014 -
- fortæller tiltalte Sam Boardman, at Conrad er savnet.
- Korrekt? - Ja.
- Samtidig taler hun med Conrad. - Ja.
Hun siger, han er savnet, at hun intet ved, at familien skriver -
- imens hun taler med ham.
Ja, det er højst besynderligt.
Jeg kan ikke rationelt forklare, hvorfor hun gjorde det.
Jeg ser det som en del af en forvirret sindstilstand -
- hvor hun kun oplever momentvis klarhed.
Ville hun mon vide, hvordan vennerne ville reagere på selvmordet?
Nej, jeg kan ikke tro, at det motiverede hende -
- til at påbegynde denne horrible, bizarre adfærd, hun udviser.
Man kunne nærmere forvente, at hun undgik den slags.
Men hun udtrykker bekymring for ham, mens hun taler med ham.
Ja, det er skørt.
Og faktisk udviser Sam derefter bekymring, ikke sandt?
Jo, selvfølgelig.
Lad os se på den 12. og 13. juli. Klokken 21.40 til Sam:
"Jeg er så fandens dum. Generatoren fra forleden."
"Det var den, jeg hørte. Jeg har lige læst, at de afgiver kulilte."
"Han har vist forgiftet sig selv." Sådan skriver hun. Ikke sandt?
Jo.
Vi er enige om, at der var sms'er mellem tiltalte og Conrad Roy -
- om hans selvmordsmetode.
- Ikke sandt? - Absolut.
Så når hun skriver til Sam: "Det var den, jeg hørte."
"Generatoren. Det var den, jeg hørte."
"Jeg har lige læst, at de afgiver kulilte."
- Det vidste hun allerede, ikke? - Jo.
Og til Ally skriver hun:
"Ha, ha, ja. Han har det svært for tiden."
- Hun taler om Conrad, ikke? - Jo.
Hun siger, han har det svært, men da er han død.
Er det en del af Deres vurdering?
Hun ved, at han er død og skriver:
"Ha, ha, ja, men han har det svært for tiden."
Var det en del af Deres vurdering?
Ja, jeg har medtænkt alt det her i min vurdering.
Så hun siger én ting til nogle og noget andet til nogle andre, ikke?
Jo, hun gør.
Næste morgen den 13. juli 2014 klokken 09.02 skriver hendes mor.
- Ikke? - Jo.
"Hej, Michelle. Hvad laver du?"
Michelle skriver: "Jeg er hjemme." Mor skriver: "Og hvad laver du?"
Michelle svarer: "Intet. Ha, ha." Hun siger intet om det til sin mor.
- Gør hun? - Nej.
- Hun siger det kun til vennerne. - Ja.
De samme venner, hun har villet ses med i et år -
- og som aldrig ses med hende.
- Stemmer det? - Det ved jeg ikke.
Ville De medtænke i Deres vurdering -
- at tiltalte ville se sine venner, der ikke havde tid den sommer?
Kan det påvirke Deres vurdering?
At det gjorde hende skør, ændrede hende, gav hende storhedsvanvid?
At hun opfordrede en ung mand, hun elskede, gang på gang -
- til at søge hjælp, for så at vende på en tallerken og bede ham dø?
Nej, det tror jeg ikke.
Hun er psykotisk og lider af vrangforestillinger.
Alt det, De beskriver, er grunden til, at jeg konkluderede -
- at hun er ufrivilligt beruset.
- Sådan. Er du klar? - Ja.
Her til morgen har dr. Peter Breggin vidnet -
- og tegnet et helt andet billede af beskederne.
Det store spørgsmål er, om Michelle Carter vil vidne.
- Vidner Michelle? - Ingen kommentar.
Retssagen fortsætter i morgen.
En del af dramaet i denne sag var de voksnes møde med teenagelivet.
Gider I holde op? I har fået jeres billeder.
Jeg tror, det er umuligt for forældrene at forstå -
- for det er så langt fra acceptabel menneskelig adfærd -
- det, hun gjorde i de sidste par uger.
Jeg synes ikke, at det største mysterie er -
- hvorfor hun gjorde det, men hvad hun troede, hun gjorde.
Det interessant er -
- at vi har en så detaljeret oversigt over deres korrespondance.
En detaljeret oversigt over samspillet mellem deres sind.
Det havde vi ikke før i tiden. Vi ville kun have haft -
- en person, der begik selvmord, og undren over årsagen.
Er de unge psykopater?
Har de en narcissistisk personlighedsforstyrrelse -
- eller borderline?
Eller er de forpinte unge mennesker -
- der ikke har en fuldt udviklet frontallap -
- og simpelthen ikke er i stand til at forstå det, de gør?
Men nu kan vi læse hele dialogen mellem dem -
- og vi får indblik i det, der foregik i deres sind -
- og i tankeprocessen mellem de to.
Michelle: Skat.
Michelle: Jeg har et spørgsmål.
Conrad: Hvad?
Michelle: Tror du, vi bliver gift?
Conrad: Er du okay?
Michelle: Ja, hvorfor?
Michelle: Hvorfor?
Michelle: ???
Tanken om, at dette er en drabssag, er enormt underlig.
Jeg forstår det, som om forholdet var Michelles fantasi -
- Michelles idé i højere grad, end det var Conrads.
Conrad skiftede mellem at være strid ved hende, sød ved hende -
- og komme med negativt ladede kommentarer det meste af tiden.
Conrad: Ha, ha, ha.
De fandt fælles fodslag i en lidt ondsindet konkurrencementalitet.
Conrad: Røvhul.
Michelle: Kællingehul.
De legede en spøjs leg.
Michelle: Hvordan har din dag været?
Conrad: Skæppeskøn.
De afsluttede hinandens sætninger, legede ordlege og associerede frit.
Michelle: Pasta? Conrad: Tomat.
Michelle: Løg. Conrad: Pickles.
Michelle: Ærter. Conrad: Kom så.
Michelle: Knep mig.
Og det er lidt sexet, lidt underligt, lidt spændende for en teenager.
Conrad: Virkelig? Michelle: Nej. En dag.
De nyder begge at være lidt på kanten med hinanden.
Conrad: Skulle vi ses eller hvad?
Michelle: Du svarede aldrig.
De talte ofte om at mødes, og hvornår de skulle mødes.
De var lige ved at mødes, men opgav altid.
Hele deres forhold var beskederne.
Det faktum, at vi alle lever vores liv gennem mobiltelefoner -
- er helt centralt i denne sag.
Det er alle forældres værste mareridt.
Jeg er så skør
De er to teenagere, der finder sammen på den mest katastrofale måde.
Conrad finder en at betro sig til.
Og Michelle fik adgang til en meget umiddelbar intimitet.
Når man kommunikerer via sms, kan der ske sære ting.
Man ser ikke nødvendigvis den anden person som en anden person.
Man kan ikke se eller høre personen eller læse dennes kropssprog.
Man har en stemme med sig dagen lang -
- der pludselig dukker op og siger ting til en.
Jeg tror, nogle oplever det som en indre stemme -
- nærmest som var det en indre hallucination.
Man interagerer egentlig med figurer i sit sind -
- uden at forstå på et rationelt niveau -
- at beskederne kommer fra et andet menneske -
- der har sit eget liv, egne tanker og følelser.
Michelle: Må jeg spørge om noget? Conrad: Selvfølgelig.
På en måde ligger Michelles store moralske fejl -
- i en uhyggelig mangel på evnen til at begribe virkeligheden.
Michelle: Er vi basalt set kærester?
Conrad: Hvordan giver det mening?
Michelle: Jeg vil kunne sige, jeg var din kæreste.
Conrad: Det er du.
Michelle: Er jeg? Conrad: Det er du vel.
Der er et samtaleniveau, der handler om en knægt, der vil begå selvmord.
Conrad: Hjælp, skat.
Og et andet niveau, der er en romantisk fantasi.
Michelle: Du kaldte mig skat.
Michelle: Jeg har en gave. Jeg har købt en stjerne til dig.
Jeg har papir på det. Den hedder Conrad Henri Roy III.
Det er din, fordi du stråler og giver mig styrke.
Du er mit klare lys i mørket.
Conrad: Hvis du får en søn, skal han hedde Conrad.
Og så kan du fortælle ham om mig.
Michelle: Det var planen. Jeg håbede, du ville være faderen.
Jeg døber ham Conrad og fortæller om os.
Conrad: Giv ham bøger om slæbebåde, og lær ham om baseball.
Michelle: Han bliver en baseballstjerne omgivet af slæbebåde.
Beskederne emmer af en utrolig intensitet -
- der ikke matcher deres tidligere forhold.
Michelle: Du er min engel. Jeg ved altid, du er nær.
Og jeg så en masse referencer -
- til tv-serier, film og sange.
Men den mest almene kilde til den slags sprog var "Glee".
"Glee" er en tv-serie, der foregår på en amerikansk high school.
Stjernerne er Lea Michele og Cory Monteith -
- som har hovedrollerne og var et par i virkeligheden.
Og Michelle var besat af Lea Michele.
Ofte når hun skrev til eller om Conrad -
- lånte hun ordene fra tv-serien.
Du er den første, jeg elsker.
Og jeg ønsker mere end noget andet -
- at du er den sidste.
Michelle: Du var den første, jeg elskede. Gid du var den sidste.
Jeg tror, hun identificerede sig med Lea Michele på en måde -
- der var langt mere end det -
- en typisk teenager, der er fan af en kendis, måske føler.
En stjerne fra "Glee" er fundet død på sit hotelværelse i Vancouver.
I 2013 tog Cory Monteith en overdosis på sit hotelværelse og døde.
Det var præcis et år før Conrads død.
Man laver et hyldestafsnit af "Glee".
Når regnen blæser på din kind...
Lea Michele synger en sang til ære for ham, og alle er knuste -
- fordi figuren er død i serien.
Det er en enormt sær tv-oplevelse -
- for vi ved, at skuespilleren døde på et hotel i Canada -
- men i serien er footballspilleren død på tragisk vis -
- og alle synger popsange for at sørge over ham.
Michelle præsenterer Conrad for det i oktober 2013.
Hun skriver: "Du skal vide, at jeg elsker dig."
"Det fik mig til at tænke på, hvis du ikke var her."
Det kom helt uventet.
Conrad: Hvorfor siger du det her? Det lyder mærkeligt.
Det er første gang, man ser -
- at Michelle har gang i noget helt andet -
- der ikke omhandler Conrad specifikt.
Tanken om, at hun var personen i "Glee" -
- der var kærester med quarterbacken, der døde på tragisk vis -
- var vist mere virkelig for hende, end den er for de fleste.
- Det hele var planlagt. - Hvad sker der så nu?
- Tja, noget andet. - Måske noget bedre.
Jeg tror bare ikke, det er muligt. Han var min person.
Michelle: Alt var planlagt med Conrad. Han var min person.
Noget af det sælsomme ved Michelles beskeder -
- hvori hun citerer Lea Michele, er, at de ikke alle er fra "Glee".
De er fra interviews med skuespillerinden -
- om hendes rigtige døde kæreste med rigtige talkshowværter.
Hver dag følte jeg mig virkelig som verdens heldigste pige.
Han var den bedste mand.
Michelle: Han var den bedste mand, og jeg var verdens heldigste pige.
Det her er virkelig underligt.
Det viser, at Michelle ikke havde begreb skabt om, hvem hun var.
Hun identificerede sig i så høj grad med en anden verden, et andet liv.
Michelle: Kan man elske to personer samtidig -
- hvis de ikke begge er drenge?
Olivia Mosolgo: Ja, selvfølgelig!
Michelle: Kan du huske min gode ven Alice?
Alice var Michelles holdkammerat -
- på et omrejsende softballhold i foråret 2012.
De blev straks enormt gode venner.
De var hjemme hos hinanden, og de overnattede.
Holdet rejste til Montreal, og når resten af holdet tog ud at spise -
- tog de to alene på restaurant.
Michelle: Hun er min bedste ven.
Det intense venskab var som en kærlighedsaffære for Michelle.
Michelle: Jeg tænkte, at vi bare var gode venner.
Men vi begyndte at flirte og sådan.
Og det var ikke akavet.
Det virkede naturligt, fordi hun havde det på samme måde.
Michelle: Jeg ved ikke, om jeg er biseksuel -
- for jeg har aldrig haft et lignende venskab til sammenligning.
Pludselig, da Michelle mødte Conrad, afbrød Alice al kontakt.
Michelle: Alice må ikke tale med mig, fordi jeg "skaber problemer".
Og i 2014, om sommeren -
- begynder Michelle virkelig at savne Alice.
Og det sker, mens Conrad er alvorligt selvmordstruet.
Michelle: Jeg elsker stadig Alice og kan ikke glemme hende.
Det er skidt, for jeg sammenligner alle med hende.
Det lader til, at meget af sagens følelsesmæssige logik -
- har mere med Alice at gøre, end med Conrad.
Michelle: Den er jo helt gal. Jeg er besat af hende. Ha, ha.
Samtlige kærlighedssange får mig til at tænke på hende.
Jeg ringede til Alice for at få et interview -
- fordi det lod til, at Michelle var forelsket i hende.
Jeg mødtes med Alice og hendes mor.
De kom netop for at afvise den historie.
De kom for at sige, at Michelle var en sociopat, der havde opdigtet det.
Deres forhold var aldrig fysisk.
Og hvis jeg ikke havde sympati for Michelle før det -
- følte jeg i hvert fald i det øjeblik, hvor ensom hun var.
Hun ville have, at tingene var mere intense, end de typisk er.
Michelle: "Du fortjener den slags kærlighed, du vil give andre."
Hun levede ikke i den virkelige verden.
Hun levede vist i en eller anden fantasi.
Men hun er bare ikke helt rask.
Så hvordan kan man være så vred eller være så...
Når en person ikke er...
Hun er ikke helt rask. Det er det eneste, jeg kan sige.
Alice har sagt nej til at blive interviewet.
Hun fastholder, at hun og Michelle aldrig havde et parforhold.
3. JULI 2014 Ni dage før Conrads død
Conrad: Godnat.
Conrad: Vi ses i det næste liv.
Mønstret i de sidste uger af Conrads liv var -
- at Conrad sagde: "Jeg gør det i aften."
Men næste morgen var han i live.
Et par dage efter sagde han så: "I aften gør jeg det."
Men næste morgen var han i live.
Michelle: Conrad?
Michelle: Conrad, svar mig nu. Jeg faldt i søvn. Undskyld.
Michelle: Det er ikke sjovt. Svar mig så.
Michelle: Undskyld, at jeg ikke kunne redde dig.
Kom tilbage. Du er min kæreste. Jeg elsker dig, Bliv hos mig.
Den 12. juli, da Conrad dør, er der en slags virkelighedsflimmer.
Det står ikke helt klart, at det faktisk er sket.
Michelle: Vær nu sød at svare.
Michelle: Jeg er bange. Er du okay? Jeg elsker dig. Svar nu.
Noget rigtig underligt er, at fem dage før Conrads død -
- tager Michelle ind og ser "En flænge i himlen".
Og ved filmens klimaks -
- er drengen, Gus, ved at dø ved en tankstation i en jeep.
Og han ringer til sin kæreste for at få hjælp.
- Augustus? - Hazel Grace.
Hej. Åh gud, jeg elsker dig.
Hun ringer efter en ambulance.
Så det virker ikke usandsynligt -
- at der var andre historier i Michelles tanker -
- der mindede hende om det, der skete i det øjeblik.
Det store spørgsmål er nok -
- om hun i tankerne opdigtede en historie eller en film -
- der af den ene eller anden grund måtte ende med hans død -
- eller om hun virkelig ikke aner, hvad hun har gjort.
Michelle: Jeg troede, du rent faktisk havde gjort det.
For mig er det dog åbenlyst -
- at da han virkelig havde brug for en -
- der forstod situationens alvor -
- og ignorerede hans ønsker og gik til politiet eller til hans mor -
- var hun ikke den person. Og dét er hendes tragiske fejl.
Hun, der så inderligt ønskede sig en bedste ven eller en -
- hun kunne have en intens affære med -
- fik chancen med ham her.
Den aften havde han brug for en, der kunne sige:
"Du er langt ude. Jeg ringer til politiet."
Men det gjorde hun ikke.
Michelle: Jeg elsker og savner dig. Gid du var her.
Jeg elsker og savner dig.
Godnat. Jeg elsker dig.
Jeg elsker og savner dig. Godnat. Jeg elsker dig.
Jeg savner dig fandeme. Savnet gør så ondt.
Jeg elsker og savner dig så meget.
Drøm sødt. Jeg vil elske dig for evigt.
DAG SEKS AF RETSSAGEN
Anklagemyndigheden og forsvaret fremsætter procedurer.
"Hans død er min skyld. Jeg kunne have standset ham."
"Vi talte i telefon, og han steg ud, fordi det virkede."
"Han blev bange, og jeg bad ham fandeme sætte sig ind igen, Sam."
"For jeg vidste, det ville ske igen næste dag."
"Sådan kunne han ikke leve længere."
"Jeg kunne ikke. Det kunne jeg ikke tillade."
Det er hendes egne ord. Hun siger til sin ven:
"Hvis jeg havde gjort noget -
- havde jeg sagt, jeg elskede ham, ville han stadig være i live."
Høje Ret, dette var et selvmord, som jeg også sagde i begyndelsen.
Her er tale om selvmord, ikke drab.
Det er anklagemyndighedens opgave at bevise, at det var drab.
At det var manddrab.
Ikke med begrundet mistanke, ikke med sandsynlige beviser -
- men at bevise det uden nogen rimelig tvivl.
Se på, hvem der faktisk skabte denne selvmordssituation.
Han tog hende og alle hendes problemer -
- med på sin triste rejse, der endte med selvmord.
Trods sine problemer havde Conrad Roy selvindsigt.
Han vidste, han havde brug for hjælp.
Han sagde, at hans eneste grund til at ville leve var hans familie.
Før tiltalte slog sine kløer i ham og hver dag bad ham om at dø -
- var han håbefuld.
Denne unge mand blev desværre udsat for vold i hjemmet.
Han nævner selv daglige tvangstanker om at have set vold i hjemmet.
Det er hans egne ord til terapeuter, som vi har sort på hvidt.
I dagene før det her sagde han til hende:
"Jeg er bange. Jeg kan ikke."
"Endnu en dag vil ikke gøre nogen skade."
Hver gang han fandt på en undskyldning -
- trak hun tæppet væk under ham og sagde, at det var ligegyldigt -
- og at han stadig måtte dø.
Mr. Roy skrev selv til Michelle: "Jeg vil dø."
Han sagde netop de ord: "Jeg vil dø."
At sige, at hun mobbede ham -
- eller tvang ham til at gøre noget, han ikke ville...
Han spørger, om hun vil hjælpe ham. Han skriver: "Vil du hjælpe?"
Han siger ikke: "Hold op. Lad være med at ringe."
"Glem mit nummer. Jeg blokerer dig." På ingen måde.
Han bruger hende som støtte til at følge sin plan til dørs.
Han kører hen til Kmart. Han vender ikke om.
Han søger ikke hjælp.
Politistationen er lige i nærheden.
Han har sin mobil med. Hvad gør han?
Han ringer til Michelle Carter. Det ved vi.
Han ringer ikke til alarmcentralen, men til Michelle.
Hvorfor? Fordi han ved, at hun støtter hans plan.
Hun gjorde skaden, da hun bad ham sætte sig ind igen.
Han var bange. Hun ved, han vil dø af det, og siger:
"Jeg kunne have gjort noget, og så ville han være i live i dag."
Hun indrømmer selv at have forårsaget hans død.
Hun vidste, at han i det øjeblik ikke ønskede at dø.
Anklageren siger, hans frygt betyder, at han ikke ønskede at gøre det.
Det er det, de gør.
Michelle skrev, at han steg ud og var bange, fordi det virkede.
Conrad vidste, det virkede, men satte sig ind.
Men fordi han var bange, vil de erstatte det ord -
- med "på en måde", "derfor", "efterfølgende" -
- var det ikke hans beslutning at sætte sig ind. Det var hans valg.
Han valgte at indånde dampene.
Der er ingen beviser på, at Michelle er fysisk involveret i noget her.
Det var udelukkende hans fysiske aktivitet.
Satte han sig ind igen? Ja. Men hun var årsagen til det.
Hun beordrede det vel vidende, hvad der ville ske.
Det er nye tider, og de mobiler, vi har nu -
- gør det muligt at være virtuelt til stede hos nogen.
Folk forelsker sig på nettet og via sms.
Folk mobber via sms og på nettet.
Og man kan opfordre nogen til at dø via sms.
Og man kan begå en forbrydelse via sms.
Hun vidste absolut, hvad hun gjorde.
Hun vidste absolut, det var forkert.
Og hun var absolut skyld i den 18-åriges død.
Døm hende skyldig.
Dommer Moniz har voteret i to dage.
Verden er gået fra forstanden. Der er ingen moral.
Ingen er karakterfaste.
Det bekymrer mig enormt meget.
Det rette havde været at skaffe ham hjælp.
Han ville ud af bilen. Han steg ud.
Hun bad ham sætte sig ind og gøre det.
Beklager, men hun fortjener en dom for manddrab. Uden tvivl.
Det var afskyeligt gjort af hende. Det burde hun ikke have gjort.
Man opfordrer ikke en, man elsker, til at begå selvmord. Det er vanvid.
- Det er nærmet drab. - Ja, basalt set. Det er drab.
- Hun sagde jo: "Bare gør det." - Men det er ikke ulovligt.
Så steg han ud, og hun bad ham sætte sig ind igen.
- "Alt er klar. Gør det nu bare." - Hold da op.
- Det er et moralsk spørgsmål. - Det er ikke ulovligt.
Nej. Hun er uskyldig. Det er ikke kriminelt. Men det var forkert.
Hvis jeg siger: "Hop ud fra en bro," er det så min skyld, hvis du gør?
Havde hun bedt ham gøre det, havde han gjort det.
Så det er hendes skyld.
Hvordan kan hun drages til ansvar for noget -
- som hun reelt ikke har gjort? Og han havde fri vilje.
Det er ubegribeligt.
Hvis hun bad ham røve en bank, og han gjorde det, er hun så ansvarlig -
- når han gjorde det frivilligt? Jeg ved det ikke.
Jeg fatter bare ikke, at man vil straffe hende resten af livet.
Min kone og jeg taler om det.
Hun synes det ene, og jeg synes det andet -
- men vi er jo også gift.
Hun synes mere, at det er ofrets ansvar -
- end det er den unge kvindes. Og jeg forstår da hendes pointe.
Jeg synes, det var mere umoralsk eller uetisk -
- ikke at fortælle det til nogen.
Men det er vel op til dommeren at vurdere sagen.
Jeg ville bestemt ikke tage på date med hende.
16. JUNI 2017
Seneste nyt: Dommeren er klar med en dom i Michelle Carter-sagen.
Det er en længe ventet dom.
Er Michelle Carter skyldig i uagtsomt manddrab på Conrad Roy?
Kom så væk derfra! Væk med jer!
Det tog kun dommer Moniz to dage at beslutte sig.
Han vil afsige sin dom klokken 11.
Michelle Carter skæbne ligger nu i dommerens hænder.
Det centrale spørgsmål er -
- om det er kriminelt at bede nogen begå selvmord
- God eftermiddag, allesammen. - Godeftermiddag, Høje Ret.
Loven byder ikke, at en dom skal forklares.
Og dog mener jeg -
- at en forklaring på min dom er berettiget.
Jeg har essentielt set opdelt sagens beviser i tre dele.
Første del er omtrent perioden -
- fra 29. juni 2014 -
- til korrespondancen slutter mellem ms. Carter og mr. Roy -
- omkring den 12. juli 2014.
Den anden del begynder umiddelbart efter -
- og varer til og med den 13. juli 2014.
Retten finder -
- at anklagemyndigheden har bevist uden nogen rimelig tvivl -
- at ms. Carters handlinger -
- i perioden fra den 30. juni til den 12. juli -
- med rette kan kaldes uforsvarlig og skødesløs adfærd -
- og alvorlig ligegyldighed over for til mr. Roys velvære.
Anklagemyndigheden har ikke bevist med hensyn til den periode -
- at denne adfærd forårsagede mr. Roys død.
Mr. Roy kæmpede med sine problemer -
- og gjorde selv væsentlige forberedelser.
Han skaffede generatoren. Han skaffede vandpumpen.
Han undersøgte, hvordan man reparerede generatoren.
Han parkerede et øde sted -
- og gik i gang ved at starte pumpen.
Men... han afbryder denne kæde af selvkausalitet -
- ved at stige ud af bilen.
Han fjerner sig fra den farlige situation, det er blevet til.
Da ms. Carter erfarer, at mr. Roy er steget ud -
- beder hun ham sætte sig ind i bilen -
- som hun ved, er eller er ved at blive -
- et farligt sted, hvor et menneske ikke kan overleve.
Retten finder, at når ens handlinger skaber livsfare for en anden -
- har man pligt til at forsøge at mindske risikoen.
Skødesløst at undlade at gøre sin pligt -
- kan resultere i en sigtelse for manddrab.
Hun ved, at mr. Roy sidder i bilen.
Hun ved, at der er livsfarligt i den.
Ms. Carter gør intet -
- med hensyn til den pligt, hun har skabt -
- ved at bede mr. Roy sætte sig ind i bilen igen.
Derfor finder denne ret -
- at anklagemyndigheden har bevist uden rimelig tvivl -
- at ms. Carter handlinger og mangel på handling -
- da hun havde en pligt over for mr. Roy -
- i hvert enkelt tilfælde må kaldes uforsvarlig og skødesløs adfærd.
Desuden har anklagemyndigheden bevist uden nogen rimelig tvivl -
- at denne adfærd forårsagende mr. Roys død.
Ms. Carter, rejs Dem venligst.
Retten, der har gransket beviserne -
- og vurderet dem ifølge loven -
- finder Dem skyldig i sigtelsen -
- der lyder på uagtsomt manddrab på Conrad Roy III.
De bedes tage plads. Dommen er nu officiel og på skrift.
Sagen udsættes til den 3. august, hvor der er strafudmåling.
- Mange tak. - Rejs Dem!
Jeg er enorm skuffet over dommen.
Men da sagen stadig pågår, har jeg ikke flere kommentarer.
- Vil I appellere? - Er du overrasket?
Godeftermiddag. Da vi stadig mangler strafudmålingen, gør jeg det kort.
Selvom vi er tilfredse med dommen, er her ingen vindere.
Conrad på 18 år er død, og en ung kvinde er nu dømt for det.
To familier en sønderknust og vil være påvirket af det her i årevis.
Dette var en unik sag, der omhandlede mange af vor tids vigtige spørgsmål.
Men i sidste ende var her tale om en ung mand og en ung kvinde -
- der blev ført sammen af tragiske omstændigheder.
- Hvilken straf håber du på? - Er du tilfreds? Lettet?
Mr. Roy, beskriv din lettelse lige nu.
- Pas på bag dig. - Hvor svært har dette været?
Vil du sige noget til dommeren?
- Hvordan har du det? - Ingen kommentarer.
- Åbn døren. - Hvad synes du om dommen?
Hvad synes du om dommen? Mener du, det var retfærdighed?
Pas på. Undskyld mig.
Der er mange domme -
- om jeg har været involveret i sagen eller ej, hvor man tænker -
- at anklagemyndigheden har loven og faktaene på deres side.
Det var ikke tilfældet her.
Jeg tror, der er mange, der tænker: "Hvordan er det her en forbrydelse?"
"Hvordan kunne dommeren kende hende skyldig med de beviser?"
Da han afsagde sin dom, sagde han endda -
- at op til det øjeblik, hvor Conrad sad i bilen -
- og vandpumpen kørte, var det hele Conrad Roys værk.
Da var Michelle ikke skyldig. Så vendte han om og sagde:
"Da han steg ud, havde hun en pligt, hun selv havde pådraget sig -
- da hun vidste, han satte sig ind, til at standse det uden at være der."
Derfra gik det ned ad bakke, og det overraskede mig faktisk.
Det store spørgsmål i sagen er -
- om Michelle bad Conrad sætte sig ind igen.
Det er et stort spørgsmål, for der er metadata om opkaldene -
- men ingen optagelser.
Så vi kan på ingen måde vide -
- om Michelle faktisk bad ham sætte sig ind i bilen igen -
- om hun ville have, at folk troede, det forløb sådan -
- om det er et udtryk for skyldfølelse.
Hvorfor ventede Michelle to måneder -
- med at fortælle Samantha Boardman, at hun havde bedt ham om det?
Michelle: Havde jeg bare sagt, jeg elskede ham, var han her stadig.
Michelle: Jeg kan ikke glemme samtalen.
Jeg ringer stadig til ham og håber, han svarer.
Vi aner ikke, om Michelles historie overhovedet er sand.
Jeg tror ikke, den er sand.
Hun skrev det ikke i en sms.
Der er ingen optagelse af, at hun siger det.
Michelle kom ofte med modstridende udtalelser.
En af de mest slående var, at hun fortalte vennerne -
- at hun aldrig havde dyrket sex.
Lexie Eblan: Har du ikke dyrket sex endnu?
Michelle: Nej. Har jeg da sagt, jeg har?
Lexie: Ja, lol.
Så fortalte hun en ven, at hun havde dyrket sex med Conrad.
Michelle: Jeg ved ikke, om det er pinligt -
- men jeg har været sammen med Coco.
Sam Boardman: Ærligt talt har jeg svært ved at tro på det, lol.
Så fortalte hun en ven, at hun var blevet voldtaget af Conrad.
At han havde forgrebet sig på hende.
Michelle: Han tog bukserne af og pressede sin pik mod mig.
Jeg turde ikke sige nej og måske miste ham.
Men han tvang mig, så der var ingen vej udenom.
Det skræmmende ved beskrivelsen er, at vennerne ikke tror hende.
Der er en fornemmelse af, at Michelle ikke altid taler sandt -
- og alle ved det.
Jeg hørte ikke anklageren bringe det på bane og sige:
"Michelle blev voldtaget af Conrad."
"Og hvordan ved vi det? Hun skrev det faktisk i en sms."
Anklageren sagde igen og igen, at hun ikke var til at stole på -
- fordi anklageren var opsat på at gøre hende usympatisk -
- og ikke forstod, at hun underminerede sin egen sag.
Men sådan fordrejer anklagerne kontinuerligt dataene -
- så de bliver umulige at udrede.
Tre små ord blev Carters undergang
De fleste amerikanere tror, at hun skrev det til ham i en sms.
Ifølge anklagerne skrev Carter og bad ham sætte sig ind igen.
Når jeg møder folk i lufthavnene, siger jeg:
"Har I hørt om hende, der angiveligt bad sin kæreste begå selvmord?"
"Ja, hun sms'ede ham ihjel."
"Vil I tro mig, hvis jeg siger, det ikke findes på skrift?"
"Nej."
Folk bliver vrede og siger: "Flere falske nyheder."
De valgte, hvornår de troede hende, og hvornår de ikke gjorde.
Vi appellerer dommen, og det bliver vi ved med, hvis vi skal.
At behandle denne mindreårige som en -
- der har begået drab, er urimeligt, uretfærdigt og ulovligt.
Det skal retsvæsnet nok indse.
3. AUGUST 2017
Michelle Carter vil modtage sin straf for uagtsomt manddrab.
Michelle kommer nu.
- Begå selvmord! - Undskyld.
Begå selvmord!
Hun kan idømmes op til 20 års fængsel.
BREV FRA MCHELLES FAR VEDRØRENDE STRAFUDMÅLINGEN
Jeg er sikker på, at medicinen påvirkede hendes sindstilstand -
- så hun ikke kunne skelne mellem rigtigt og forkert.
Jeg er 100% sikker på, at hun prøvede at gøre det rette for Conrad.
Jeg beder Dem udvise mildhed.
Venlig hilsen David Carter, Michelle Carters far
Anklagemyndigheden anmoder om en dom på mindst syv -
- men maksimalt 12 års fængsel.
Høje Ret, som vi har bevist, er sagens fakta frygtelige.
Intet taler imod, at Conrad kunne have siddet her med sin familie -
- nydt livet og delt sine mange dyder med verden.
Men det gør han ikke.
Og årsagen til det er tiltalte, Michelle Carter.
Hendes handlinger dræbte Conrad Roy.
Hun gjorde en ende på hans liv for at forbedre sit eget.
Af de grunde anmoder vi retten om at idømme den straf, vi anbefaler.
Tak, ms. Glenn.
Hvem taler på vegne af tiltalte?
Mr. Cataldo, vil De fremsætte beviser?
Høje Ret, jeg vil blot opsummere, som retten er udmærket klar over -
- at vi inden for ungdomsret opererer ud fra devisen om -
- at målet ikke er straf, men rehabilitering.
Ms. Carter var 17 år gammel på daværende tidspunkt.
Vi har lovsamlinger fra USA's og delstatens egen højesteret -
- ifølge hvilke man kan medregne unges udvikling ved strafudmåling.
Det er udtrykt klart -
- at unge ikke har samme strafansvar som voksne.
Ms. Carter må leve med følgerne af det her resten af sit liv.
Grundet al den omtale, sagen har fået, bliver de omfattende.
Jeg mener, at behandling er passende i ms. Carters tilfælde.
Ms. Carter angrer det, der er sket.
Hun har også skrevet et brev -
- hvori hun påtager sig ansvar for sine handlinger.
Det er hendes ord, hendes brev. Retten har læst det.
Høje Ret, hun udgør ikke en fare for samfundet.
Og inden for ungdomsretssystemet er en betinget dom passende.
- Mange tak, Høje Ret. - Mange tak.
Rejs Dem!
Retten afventer dommer Moniz' strafudmåling.
Retten er sat! Tag plads! Ingen snak!
De må alle forstå...
...at retten hverken har ladet eller bør lade følelser påvirke -
- sine afgørelser på nogen måde.
Alle har ret til en afgørelse -
- der er blottet for følelser, i denne sag.
Jeg ved, at der har været enorm mediedækning af denne sag.
Jeg kan garantere, at jeg hårdnakket har undgået et deltage i det.
Senere i dag vil folk undre sig over, hvorfor det gik, som det gik.
Folk vil måske nok undre sig over hele forløbets årsag.
Jeg finder ikke -
- at ms. Carters alder, grad af modenhed -
- eller endda hendes sindslidelse...
...har påvirket hendes handlinger på betydelig vis.
Hun var kvik, klarede sig godt i skolen -
- og jeg er overbevist om, at hun var bevidst om de handlinger -
- som hun nu er dømt for.
Men selvom personens alder og grad af modenhed -
- på det tidspunkt, de begår forbrydelsen...
...ikke er af stor betydning -
- betyder personens unge alder dog -
- at der er større potentiale for rehabilitering.
Ms. Carter, rejs Dem venligst.
Ms. Carter, De er dømt skyldig -
- i sigtelsen for uagtsomt manddrab -
- på Conrad Roy III.
De idømmes hermed to et halvt år i Bristol County House of Correction.
15 måneder vil bestå af anbringelse.
Og den resterende tid udskydes til den 1. august 2022.
Det er rettens kendelse. Tag plads.
- Mr. Cataldo, vil De have ordet? - Ja, Høje Ret.
- Må jeg træde nærmere? - Det må De.
Høje Ret, dette er en begæring om udsættelse af fuldbyrdelse af dom.
- Lad mig se på den. - Tak.
Forsvaret anmoder om udsættelse, til appelprocessen er slut.
Vi har vel lært hinanden lidt at kende.
Jeg forventede denne begæring, mr. Cataldo.
Derfor granskede jeg Commonwealth mod Hodge-sagen -
- som ligger under 380 Mass. 851.
En dom kan muligvis omstødes, men det kan tiden i fængsel ikke.
Jeg mener, at der er argumenter, appelretten bør få forelagt.
Faktisk mener retten -
- at appelrettens visdom vil være lærerig nu og for fremtiden.
Jeg ved ikke, hvad appelretten vil gøre.
Jeg ved ikke, hvad delstatens højesteret vil gøre.
Men jeg er overbevist om, at en udsættelse -
- med hensyn til Massachusetts' retsvæsen alene, er på sin plads.
Denne kendelse omfatter på ingen måde det statslige retsvæsen.
Ellers andet, mr. Cataldo og mr. Madeira?
Et øjeblik, tak.
- Det var alt. Tak. - Retten er hævet. Mange tak.
Rejs Dem!
Michelle Carter løslades, indtil appelprocessen er afsluttet.
Jeg forstår ikke, at man dømmer hende skyldig og giver familien håb -
- for så at sende hende hjem til middag i aften.
Jeg fatter det ikke. Jeg har ikke læst jura -
- men hvis man er under 18, må man åbenbart alt.
- Er du tilfreds med udsættelsen? - I høj grad, ja.
Sagen delte virkelig vandene.
Det interessante i forskellen mellem dommen og strafudmålingen er -
- at den udtrykker det vanvid, sagen har drevet folk til -
- med hensyn til at afklare, hvad der bør gøres med Michelle.
Hvis appellen trækker ud til 2022, kan hun helt undgå fængsel.
Det er en mulighed, ja.
Man siger: "Det var uagtsomt manddrab."
"Men du skal basalt set ikke i fængsel."
Det vil overraske mig, hvis hun kommer i fængsel.
11. FEBRUAR 2019
Efter halvandet år bliver Michelles appel afvist.
Anklagemyndigheden har fremsat begæring om, at hun straks fængsles.
Jeg har gennemgået anklagemyndighedens begæring -
- og overvejet de netop fremsatte argumenter.
Retten accepterer begæringen om at ophæve udsættelsen.
Ms. Carter vil nu blive fængslet.
- Retten er hævet. Mange tak. - Rejs Dem!
Michelle afsoner nu 15 måneders fængsel for Conrads død.
Michelle og hendes forældre har sagt nej til at medvirke i denne film.
Michelle: Jeg savner min Conrad.
Michelle: Jeg får det værre for hver dag.
Michelle: Kærlighed kan aldrig måle sig med savn.
Michelle: Gid jeg fik hukommelsestab. Gid jeg var en anden.
Michelle: Kærlighed er Kærlighed. Kom videre.
Michelle: Det skulle blive bedre med tiden, men måske gør det ikke.
Tekster: Natascha Tøsse www.sdimedia.com